শোভাবাজারে ধুন্ধুমারের ঘটনায় প্রকাশ্যে শাসকদলের কোন্দল। এবার সরাসরি অভিযোগ উঠল বিধায়ক বনাম স্থানীয় কাউন্সিলরের এলাকা দখলের লড়াইয়ের। বিধায়ক অনুগামীদের অভিযোগ, ভোটে শশী পাঁজাকে হারানোর চক্রান্ত করেছিলেন কাউন্সিলর সুনন্দা সরকার এবং তাঁর ঘনিষ্ঠরা। 
 ওয়েব ডেস্ক: শোভাবাজারে ধুন্ধুমারের ঘটনায় প্রকাশ্যে শাসকদলের কোন্দল। এবার সরাসরি অভিযোগ উঠল বিধায়ক বনাম স্থানীয় কাউন্সিলরের এলাকা দখলের লড়াইয়ের। বিধায়ক অনুগামীদের অভিযোগ, ভোটে শশী পাঁজাকে হারানোর চক্রান্ত করেছিলেন কাউন্সিলর সুনন্দা সরকার এবং তাঁর ঘনিষ্ঠরা।  যদিও সবকিছু ছাপিয়ে গেছে বখরা নিয়ে সংঘাতের অভিযোগ। স্থানীয়দের দাবি, যৌনপল্লিকে ঘিরে রোজ বিপুল পরিমাণ বেআইনি অর্থ লেনদেন চলে সোনাগাছিতে। চলে অবাধ তোলাবাজিও। সেই টাকার দখলদারি নিয়েই দীর্ঘদিন ধরে জারি কাজিয়া। সেই বচসার জেরেই কাল রণক্ষেত্রের চেহারা নেয় গোটা এলাকা।  সংঘর্ষে নাম জড়াল মধ্য কলকাতার ডন গোপাল তিওয়ারিরও। দুর্গাচরণ মিত্র স্ট্রিটে কাল সংঘর্ষ থামাতে গিয়ে আক্রান্ত হন পুলিস কর্মীও। পরিস্থিতি নিয়ন্ত্রণে আনতে লাঠি চার্জ করতে হয় পুলিসকে। নামানো হয় RAF। গোটা ঘটনায় এখনও পর্যন্ত গ্রেফতার করা হয়েছে মোট ৯ জনকে। তবে কালকের ঘটনায় এখনও কাটেনি আতঙ্কের রেশ।